CELEX: 32010R1033
Language: bg
Date: 2010-11-15 00:00:00
Title: Регламент (ЕС) № 1033/2010 на Комисията от 15 ноември 2010 година за изменение на Регламент (ЕО) № 1505/2006 по отношение на годишните доклади на държавите-членки за резултатите от проверките, извършени във връзка с идентификацията и регистрацията на животните от рода на овцете и козите  Текст от значение за ЕИП

16.11.2010   
            
            
               BG
            
            
               Официален вестник на Европейския съюз
            
            
               L 298/5
            
         РЕГЛАМЕНТ (ЕС) № 1033/2010 НА КОМИСИЯТА
   от 15 ноември 2010 година
   за изменение на Регламент (ЕО) № 1505/2006 по отношение на годишните доклади на държавите-членки за резултатите от проверките, извършени във връзка с идентификацията и регистрацията на животните от рода на овцете и козите
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 21/2004 на Съвета от 17 декември 2003 г. за създаване на система за идентификация и регистрация на животни от рода на овцете и козите и за изменение на Регламент (ЕО) № 1782/2003 и на директиви 92/102/ЕИО и 64/432/ЕИО (1), и по специално член 10, параграф 1, първа алинея и втора алинея, буква а) от него,
   като има предвид, че:
   
               (1)
            
            
               В Регламент (ЕО) № 1505/2006 на Комисията от 11 октомври 2006 г. за прилагане на Регламент (ЕО) № 21/2004 на Съвета по отношение на минималните проверки, които трябва да се извършат във връзка с идентификацията и регистрацията на домашните животни от рода на овцете и козите (2) се постановява, че държавите-членки извършват проверки, за да проверят спазването от животновъдите на задълженията, предвидени в Регламент (ЕО) № 21/2004.
            
         
               (2)
            
            
               Освен това в Регламент (ЕО) № 1505/2006 се предвижда, че всяка година държавите-членки предават на Комисията годишен доклад относно резултатите от извършените през предходния период на инспекция проверки, който съответства на образеца, включен в приложението.
            
         
               (3)
            
            
               Събирането на данни за годишния доклад при изготвянето на последния трябва да съответства и да бъде пропорционално на преследваните цели. С цел докладите да бъдат по-конкретни и по-добре да отговарят на целите, които се преследват с тях, някои изисквания на Регламент (ЕО) № 1505/2006, както и образецът, включен в приложението към него, трябва да бъдат опростени, за да се предоставя по-добре значимата информация за прилагането на контрола и за да се избегне ненужната административна тежест.
            
         
               (4)
            
            
               Поради това Регламент (ЕО) № 1505/2006 следва да бъде съответно изменен.
            
         
               (5)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 1505/2006 се изменя, както следва:
   
               1.
            
            
               В член 7 буква б) се заменя със следния текст:
               
                           „б)
                        
                        
                           броят на стопанствата, които са били проверени;“
                        
                     
         
               2.
            
            
               Приложението се изменя в съответствие с приложението към настоящия регламент.
            
         Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 15 ноември 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 5, 9.1.2004 г., стр. 8.
   
      (2)  ОВ L 280, 12.10.2006 г., стр. 3.
   
      ПРИЛОЖЕНИЕ
      Приложението към Регламент (ЕО) № 1505/2006 се заменя със следния текст:
      
         
            „ПРИЛОЖЕНИЕ
            
               Доклад за резултатите от проверките, извършени в сектора на животните от рода на овцете и козите, относно изискванията по отношение на идентификацията и регистрацията на тези животни в съответствие с Регламент (ЕО) № 21/2004
            
            1.   Обща информация за стопанствата, животните и проверките
            
                        Общ брой на стопанствата в държавата-членка в началото на годината на референтния период (1)
                        
                     
                     
                         
                     
                  
                        Общ брой на стопанствата, проверени през годината на референтния период
                     
                     
                         
                     
                  
                        Общ брой на регистрираните животни в държавата-членка в началото на годината на референтния период (1)
                        
                     
                     
                         
                     
                  
                        Общ брой на животните, проверени в стопанства през референтния период (1)
                        
                     
                     
                         
                     
                  2.   Констатирани случаи на неспазване
            
                        Брой на стопанствата, в които е установено неспазване
                     
                     
                         
                     
                  3.   Наложени санкции
            
                        Брой на стопанствата, на които са наложени санкции“
                     
                     
                         
                     
                  
      
      
         (1)  Или друга национална референтна дата за статистика за животните.